dh-unibe/image-text_koenigsfelden-charters-post-1500 huggingface dataset:
Allen den, die disen brief an sechent ✳ oder hoͤrent lesen, ✳ kunden wir, ✳ Heinrich
der Weber, ✳ Ulrich Schoͤni, ✳ Heinrich Halbstein, ✳ Elsi von Bruke ✳ und Walther
von Kulmberch, ✳ daz ich, ✳ H✳ der Weber, aht phunt, ✳ ich, Ulrich Schoͤni, fumf
phunt, ✳ ich, Heinrich Halbstein, zwei phunt, ✳ ich, Elsi von Bruke, drizzich schillinge phēninge ✳ und ich, Walther von Chulmberch, einlef phunt ✳ enphangen
haben ✳ von der herschaft ✳ fur die ekker, ✳ di wir hatten bi der chapelle
in der chirichoͤre von Windisch, ✳ mit den ✳ ander akker sint wider leit ✳ ze
nutz ✳ dez nùwen chlosters, ✳ daz die herschaft hat dar geboͧwet, ✳ und verzichen uns ✳ fur uns ✳ und fur alle unser erben ✳ allez dez rehtes, ✳ daz wir an
den vorgenantē ekkern hatten ✳ oder haben mohten. ✳ da ditz beschach, ✳ da
waren bi ✳ hˀ Walther, der techan von Windisch, ✳ meistˀ Burch̄ von Frick, ✳
der Stuͤlingˀ, vogt von Baden, ✳ Ulrich der Vischer, ✳ Huge, dˀ alt schultheiz
von Mellingen, ✳ Ruedolf von Savenwil, ✳ Ruͤdolf der Schreter ✳ und Walthˀ,
sin bruͦdˀ, ✳ Ulrich dˀ Vorster, ✳ Lantolt von Scherntz ✳ und Ulrich von
Scherntz ✳ und andˀ erber lute vil. ✳ und daz dis war si und stet belibe, ✳ so geben wir disen brief unserr herschaft, vˀsigelt mit dˀ stat insigel von Bruke, ✳ sid wir niht eigen insigel haben. ✳ wir,
hˀ
Wˀnhˀ von Wolen,
schultheitze, ✳ und wir, Eppel und Heinrˀ dˀ Wienˀ, die burger meistˀ, ✳ und die
burgˀ ze Bruke verjehen, daz wir durh dˀ vorgenantē lute bet ✳ habē unser
stat insigel gehenket an disen brief, ✳ ze einē offen urkunde ✳ dˀ dingē, die
da vor geschribē stant. ✳ der brief wart gescriben und gegeben ze Bruke,
do mā zalt vō Cristes geburt ✳ mͦ ✳ cͦcͦcͦ, ✳ dar nah in dem einleftē jar, ✳ an
sant Gerdruden tag. ✳
Königsf. 18
Kgsf. 18
Staatsarchiv
AARGAU
wie die aͤcker darùff jetz
Kùngsfeld₎ stàt ettlich bar
erkoùfft und ettlich mit
andern guͤttern abgewechszlet sind ✳
K
✳ B ✳ 24 ✳
✳ ùbˀ dù ekˀ do dc clostˀ uf lid ✳
d vij